recursal/SuperWikiNEXT-32B huggingface dataset:
**உன்னை சொல்லி குற்றமில்லை** 1990 ஆம் ஆண்டு வெளிவந்த தமிழ்த்திரைப்படம். இத்திரைப்படம் அதிரடித் திரைப்பட வகையைச் சார்ந்தது. இத்திரைப்படத்தை அமீர்ஜன் இயக்கியுள்ளார் , கார்த்திக் மற்றும் சித்தாரா முக்கிய வேடங்களில் நடித்துள்ளனர். இத்திரைப்படத்தை தயாரித்தவர்கள் ராஜம் பாலசந்தர் மற்றும் புஷ்பா கந்தசாமி. இத்திரைப்படத்திற்கு இளையராஜா இசையமைத்துள்ளார். 17 மார்ச், 1990 அன்று திரைப்படம் வெளியிடப்பட்டது. தமிழகத்தைச் சேர்ந்த கராத்தே நிபுணரான சிகன் ஹுசைனி இத்திரைப்படத்தின் முக்கிய வில்லனாக நடித்துள்ளார்.

கதை
---

படித்த இளைஞரான பாலு கிராமத்திலிருந்து பணக்காரர் ஆகவேண்டும் என்ற எண்ணத்தில் நகரத்திற்கு வருகிறார். முதலில் காவல் துறையினருக்கு தகவல் கொடுப்பவராக வேலை செய்கிறார். காவல்துறை கண்காணிப்பாளரான வீரபாண்டியனின் மகள் ஜானகியை காதல் செய்கிறார். வீரபாண்டியன் தனது மகளை யாராவது காதலிக்கிறார்களா என்று கண்காணிக்கும்படி பாலுவிற்கு ஆணை பிறப்பிக்கிறார். இதே நேரத்தில் வீரபாண்டியனின் எதிரியான குமார் வீரபாண்டியனின் மகளை கடத்த திட்டமிடுகிறார். அவர்களிடமிருந்து பாலு ஜானகியை காப்பாற்றுகிறார். முறைகேடாக போதைப்பொருட்களை வர்த்தகம் செய்யும் கும்பலை பிடித்ததனால் வீரபாண்டியன் துணைக் கண்காணிப்பாளராக பதவி உயர்வு பெறுகிறார். பாலு அவரின் தகவல் கொடுக்கும் வேலையை விட்டு நீங்கி விடுகிறார். குற்றவாளிகளிடமிருந்து பணத்தைத் திருடி பாலு பணக்காரர் ஆகிறார். பாலுவின் தங்கை பார்வதி மீது குமார் காதல் கொள்கிறார். வீரபாண்டியன் பாலுவை கைது செய்து சிறையில் அடைக்கிறார். இந்த வேலையில் குமார் நல்லவன் இல்லை என்று பார்வதி அறிந்துகொள்கிறார். அதனால் குமார் பார்வதியை கொன்றுவிடுகிறார். நடந்த அனைத்திற்கும் தர்மராஜ் தான் காரணம் என்று ஜானகி கூறியவுடன் வீரபாண்டியன் பாலுவை விடுதலை செய்கிறார். பாலு குமாரையும், தர்மராஜையும் அவரின் தங்கை மரணத்திற்காக கொன்றுவிடுகிறார்.

இசை
---

உன்னை சொல்லி குற்றமில்லை திரைப்படத்திற்கு இசையமைப்பாளர் இளையராஜா இசையமைத்துள்ளார். பாடல்கள் 1990 ஆம் ஆண்டு வெளியிடப்பட்டது. நான்கு பாடல்கள் வெளியிடப்பட்டன, அவற்றின் பாடலாசிரியர் வாலி.

வரவேற்பு
--------

இத்திரைப்படம் கலவையான விமர்சனங்களுடன் ஓரளவிற்கு வெற்றியும் பெற்றது.

மேற்கோள்கள்
-----------

1. ↑  "Find Tamil Movie Unnai Solli Kutramillai". jointscene.com. 2012-01-05 அன்று பார்க்கப்பட்டது.
2. ↑  "Unnai Solli Kutramillai". popcorn.oneindia.in. 2012-01-05 அன்று பார்க்கப்பட்டது.
3. ↑  "Filmography of unnai solli kutramillai". cinesouth.com. 2012-01-05 அன்று பார்க்கப்பட்டது.
[*தொடர்பிழந்த இணைப்பு*]
4. ↑  "Unnai Solli Kutramillai Songs". raaga.com. 2012-01-05 அன்று பார்க்கப்பட்டது.
5. ↑  "Unnai Sollo Kutramillai - Illayaraja". thiraipaadal.com. 2012-01-05 அன்று பார்க்கப்பட்டது.
**வாலீஸ்வரர் சுவாமி மற்றும் கல்யாண வெங்கட்ரமண சுவாமி கோயில்** தமிழ்நாட்டில் திருப்பூர் மாவட்டம், சேவூர் என்னும் ஊரில் அமைந்துள்ள சிவன் கோயிலாகும்.

அமைவிடம்
--------

கடல் மட்டத்திலிருந்து சுமார் 370 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 11°14'56.2"N, 77°14'20.6"E (அதாவது, 11.248955°N, 77.239050°E) ஆகும்.

வரலாறு
------

சோழர் காலம் காலத்து கோயிலான இது பன்னிரண்டாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் வாலீஸ்வரர் சுவாமி, வெங்கட்ரமணசுவாமி, அறம்வளர்த்த நாயகி அம்மன் சன்னதிகளும், சுப்பிரமணிய சுவாமி, நடராஜர், தட்சிணாமூர்த்தி, விநாயகர், பாலதண்டபாணி, சண்டிகேஸ்வரர், சனீஸ்வரர், நவக்கிரகங்கள், காலபைரவர், சூரியன், சந்திரன் உபசன்னதிகளும் உள்ளன. இங்குக் கோயில் கல்வெட்டு உள்ளது. இக்கோயிலில் ஐந்து நிலை கொண்ட ராஜகோபுரம் உட்பட மொத்தம் மூன்று கோபுரங்கள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. மார்கழி மாதம் ஆருத்ரா தரிசனம் முக்கிய திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**மேலத்து வீட்டில் இராகவன்** (*Melathu Veettil Raghavan*) (5 மே 1933 - 9 நவம்பர் 2014) ஓர் மூத்த பொதுவுடைமைத் தலைவரும், இந்தியாவின் கேரள மாநிலத்தின் முன்னாள் அமைச்சரும் ஆவார். இவர் பொதுவுடைமை மார்க்சிசக் கட்சியின் பொதுச் செயலாளராக இருந்தார். ஐக்கிய ஜனநாயக முன்னணி கூட்டணி பங்காளியாக இருந்தார். பொதுவுடைமை மார்க்சிசக் கட்சி உருவாவதற்கு முன்பு இவர் இந்திய கம்யூனிஸ்ட் கட்சியின் (மார்க்சிசம்) முக்கிய தலைவராக இருந்தார். 

இவர் கேரளாவின் வடக்கு மலபார் பகுதியில் உள்ள கண்ணூர் மாவட்டத்தைச் சேர்ந்தவர். கண்ணூர் மாவட்டத்தில் நாட்டின் முதல் கூட்டுறவு துறை மருத்துவக் கல்லூரியான பரியராம் மருத்துவக் கல்லூரியை இராகவன் நிறுவினார். பாப்பினிசேரியில் மாநிலத்தில் முதல் 'நஞ்சு சிகிச்சை மையம்' (பாம்பு நஞ்சு அகற்றும் மையம்) கட்டிய முக்கிய நபராகவும் இருந்தார். தர்மசாலையில் ஒரு பாம்புப் பூங்கா அமைத்தது இவரது மற்றொரு முக்கிய சாதனையாகும். இது ஒரு பெரிய சுற்றுலாத் தலமாக மாறியுள்ளது.

சொந்த வாழ்க்கை
--------------

இராகவன், 5 மே 1933 அன்று கண்ணூரில் சங்கரன் நம்பியாருக்கு பிறந்தார். ஜானகி என்பவரை மணந்தார். இந்த தம்பதியருக்கு மூன்று மகன்களும் ஒரு மகளும் உள்ளனர்,  இவரது மகன்களில் ஒருவரான எம். வி நிகேஷ் குமார், செய்தி வாசிப்பாளராக இருக்கிறார்.

இறப்பு
------

2005 முதல், இவர் மேம்பட்ட நடுக்குவாத நோயால் பாதிக்கப்படிருந்த இவர் 9 நவம்பர் 2014 அன்று தனது 81 வயதில் இறந்தார்.  பையம்பலம் கடற்கரையிலுள்ள சுடுகாட்டில் சுதேசாபிமானி இராமகிருட்டிண பிள்ளை, ஏ. கே. கோபாலன், கே.ஜி. மாரார் எ. கி. நாயனார் ஆகியோரின் கல்லறைக்கு அருகே இவருடைய உடல் முழு அரசு மரியாதையுடன் தகனம் செய்யப்பட்டது

மேற்கோள்கள்
-----------

1. ↑  "Minister for Co-operation". Kerala Legislative Assembly, Thiruvananthapuram. 2009-07-25 அன்று பார்க்கப்பட்டது.
2. ↑
3. ↑
4. ↑  "Archived copy". 11 September 2009 அன்று மூலம் பரணிடப்பட்டது. 2010-01-19 அன்று பார்க்கப்பட்டது.CS1 maint: archived copy as title (link)
5. ↑  "Archived copy". 10 April 2009 அன்று மூலம் பரணிடப்பட்டது. 19 January 2010 அன்று பார்க்கப்பட்டது.CS1 maint: archived copy as title (link)
6. ↑
7. ↑  "Writing with light". Archived from the original on 2011-06-04. .
8. ↑  "എം വി രാഘവൻ അന്തരിച്ചു; യാത്രയായത് കേരളം കണ്ട ഏറ്റവും തന്റേടിയായ രാഷ്ട്രീയ നേതാവ്; അവ".
9. ↑  "CMP leader M.V. Raghavan passes away". .

வெளியிணைப்புகள்
---------------

* Rediff On The NeT: Communist Marxist Party leader M V Raghavan in a no-holds-barred interview about his recent arrest
* 

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* United States

 |
**சேவல்** சீன சோதிடத்தின் பத்தாவது குறி ஆகும். 1933, 1945, 1957, 1969, 1981, 1993, 2005, 2017, 2029, 2041 ஆகிய வருடங்கள் சேவல் வருடம் ஆகும். இந்த வருடத்தில் பிறந்தவர்கள் கண்ணியம், நம்பிக்கை மற்றும் கூர்ந்த அறிவு ஆகிய குணங்களைக் கொண்டவர்களாக இருப்பார்கள் என்பது சீன சோதிடத்தின் கணிப்பு ஆகும்.

பெயர்க்காரனம்
-------------

முன்பு ஒரு காலத்தில் முதல் வருடக்குறியாக யார் வருவது என்பதில் விலங்குகளுக்கு இடையில் மோதல் ஏற்பட்டது. இதற்குத் தீர்வாக கடவுள் ஒரு நீச்சல் போட்டியை அறிவித்தார். இதில் எலி, எருது, புலி, முயல், டிராகன், பாம்பு, குதிரை ஆகியவை முதல் ஏழு இடங்களில் வந்தன. இவற்றிக்கு பிறகு ஆடு, குரங்கு, சேவல் ஆகிய மூன்றும் ஒன்றுக்கொன்று உதவி செய்துகொண்டு அடுத்ததாக வந்தன. இதில் சேவல் ஒரு மரப்பலகையை கண்டுபிடித்து அதில் மற்ற மூன்று விலங்குகளையும் ஏற்றிக்கொண்டு வந்தது. இந்தப் பலகை ஆற்றின் இடையில் இருந்த புதர்களில் சிக்கிக்கொண்ட போதெல்லாம் குரங்கு மற்றும் ஆடு ஆகிய இரண்டும் அவற்றை விலக்கிவிட்ட படியே வந்தன. இவ்வாரு ஒற்றுமையுடன் ஒன்றாக வந்த இந்த விலங்குகலை வாழ்த்திய கடவுள் ஆட்டை எட்டாவது வருடக்குறியாகவும், குரங்கு மற்றும் சேவலை முறையே ஒன்பதாவது பத்தாவது வருடக்குறியாகவும் தெரிவு செய்தார். 

சேவல் பத்தாவது சீன சோதிட குறியாக குறிப்பிடப்படுவதின் காரணமாக, சீனாவில் கூறப்படும் கதை இது.

இயல்புகள்
---------

|   |   |
| --- | --- |
| நேரம் | மாலை 5:00 முதல் 7:00 வரை |
| உரிய திசை | மேற்கு |
| உரிய காலங்கள் | இலையுதிர் காலம் (செப்டம்பர்) |
| நிலையான மூலகம் | உலோகம் |
| யின்-யான் | யின் |
| ஒத்துப்போகும் விலங்குகள் | டிராகன், எருது, பாம்பு |
| ஒத்துப்போகாத விலங்குகள் | முயல், நாய் |

இராசி அம்சங்கள்
---------------

|   |   |
| --- | --- |
| இராசி எண்கள் | 1, 5, 6, 12, 15, 16, 24, 51 |
| இராசி நிறம் | வெள்ளை, வயலட் |
| இராசிக் கல் | சிட்ரைன் |

சேவல் வருடத்தைய பிரபலங்கள்
--------------------------

* முகேசு அம்பானி
* அசீம் பிரேம்சி
* சுனில் மிட்டல்
* கா. ந. அண்ணாதுரை
* பக்தவச்சலம்
* மகேந்திர சிங் தோனி
* சனத் செயசூர்யா
* யுவராச் சிங்
* விசுவநாதன் ஆனந்த்
* மாண்டலின் சீனிவாசன்
* ப. சிதம்பரம்
* இரட்யார்ட் கிப்ளிங்
* காத்தரின்

சேவல் வருடத்தில் உதயமான நாடுகள்
-------------------------------

* பெல்சியம்
* ஆப்கானிசுத்தான்
* தென் கொரியா
* போலந்து
* செக் குடியரசு
* மொராக்கோ

இதையும் பார்க்கவும்
-------------------

* சீன சோதிடம்

உசாத்துணை
---------

* சீன விலங்கு ஜோதிடம் - சித்ரா சிவகுமார்

வெளி இணைப்புகள்
---------------

விக்கிமீடியா பொதுவகத்தில்,  
 ***சேவல் (சீன சோதிடம்)***   
என்பதின் ஊடகங்கள் உள்ளன. 

* Chinese Zodiac Rooster Destiny
* Tarot.com profile
* Cock compatibility page பரணிடப்பட்டது 2010-02-12 at the வந்தவழி இயந்திரம்
* Chinese Zodiac பரணிடப்பட்டது 2010-02-09 at the வந்தவழி இயந்திரம்

  


| * பா
* உ
* தொ
சீன சோதிடக் குறிகள் |
| --- |
| 
* எலி
* எருது
* புலி
* முயல்
* டிராகன்
* பாம்பு
* குதிரை
* ஆடு
* குரங்கு
* சேவல்
* நாய்
* பன்றி

 |
**முனைவர் எம். வி. விஷ்ணு நம்பூதிரி** (ஆங்கிலம்:*M. V. Vishnu Nampoothiri*, (பிறப்பு 1939 அக்டோபர் 25) ஓர் மலையாள நாட்டுப்புறவியலாளர். இவர் நாட்டுப்பாடல்கள்,தோற்றப் பாடல்கள் மற்றும் தெய்யம் குறித்து ஆய்வுகளை மேற்கொண்டுள்ளார். கேரள நாட்டுப்புறவியல் அகாதமி தலைவராக இருந்துள்ளார்.

1939 அக்டோபர் 25-ஆம் தேதி பையனூர் அருகே உள்ள குந்நுருவி கிராமத்தில் பிறந்தார். கோழிக்கோடு பல்கலைக்கழகத்தில் இருந்து எம்.ஏ. பட்டமும், கேரள பல்கலைக்கழகத்தில் இருந்து முனைவர் பட்டமும் பெற்றார். காலடி பல்கலைக்கழகத்தில் பேராசிரியராக பணியாற்றியுள்ளார்.

கோழிக்கோடு பல்கலை நாட்டுப்புறவியல் பிரிவின் தலைவராக பணியாற்றி ஒய்வு பெற்றார். நாட்டுப்புறவியல் குறித்த 40-க்கும் மேற்பட்ட நூல்கள் எழுதியுள்ளார். இதில் குறிப்பாக *நாட்டுப்புறவியல் அகராதி* (Folklore Dictionary) தமிழுக்கும் மலையாளத்துக்குமான பொது வெளியை வெளிப்படுத்தும் வகையிலானது.

விருதுகள்
---------

1. போக்லோர் அகாதமி விருது (1998)
2. கேரள சாஹித்ய அகாதமியின் ஐ.சி. சாக்கோ என்டோவ்மென்ட் விருது (1992)
3. நாட்டுப்புற ஆய்வாளருக்கான பி.கே. காளி விருது (2009)
4. பி.கே. பரமேசுவரன் நாயர் அறக்கட்டளை விருது (2011)
5. மத்திய பண்பாட்டுத்துறையின் சீனியர் பெலோஷிப்

மேற்கோள்கள்
-----------

1. ↑  தி இந்து - ஆங்கிலச் செய்தி
[*தொடர்பிழந்த இணைப்பு*]
**எம்.ஜி.ஆர் சிவாஜி ரஜினி கமல்** (*MGR Sivaji Rajini Kamal*) என்பது 2015 ஆம் ஆண்டில் வெளியான தமிழ் நகைச்சுவைத் திரைப்படம் ஆகும். இப்படத்தை இயக்கிய ராபர்ட் முக்கிய கதாபாத்திரத்தில் நடித்துள்ளார். இப்படத்தில் அதன் தயாரிப்பாளரும் உரையாடல் எழுத்தாளருமான வனிதா விஜயகுமார், நிரோஷா, ஐஸ்வர்யா, ராம்ஜி உள்ளிட்ட முக்கிய நடிகர்கள் நடித்துள்ளனர். இப்படத்திற்கு ஸ்ரீகாந்த் தேவா இசை அமைத்துள்ளார். படமானது 2015 மே 8 அன்று வெளியானது.

நடிகர்கள்
---------

* ராபர்ட் பட்டுவாக
* ராம்ஜி கண்ணம்மாவாக
* ஐஸ்வர்யாவாக ஐஸ்வர்யாவாக
* நிரோஷா
* வனிதா விஜயகுமார் அயனாவாக
* ஜாகுவார் தங்கம்
* ஸ்ரீகாந்த் தேவா
* கணேஷ்கர் கணேஷ்கராக
* அஸ்வின் ராஜா
* வனிதா கிருஷ்ணசந்திரன்
* ரவிகாந்த் வனராஜனாக
* சந்திரிகா
* கணேஷ்
* சுரேஷ்
* பவர்ஸ்டார் சீனிவாசன் தேவாலய பாதிரியாராக (விருந்தினர் தோற்றம்)
* பிரேம்ஜி அமரன் பிரேம்ஜியாக (விருந்தினர் தோற்றம்)

தயாரிப்பு
---------

இந்த படம் நடன இயக்குனர் ராபர்ட் மற்றும் நடிகை வனிதா விஜயகுமார் ஆகியோரின் சிந்தனையால் உருவானது. அவர்கள் ஒன்றாக இணைந்து நகைச்சுவை படம் தயாரிக்க ஆர்வமாக இருந்தனர். ராபர்ட் இயக்குநராக அறிமுகமானார். மேலும் படத்தின் முக்கிய கதாபாத்திரத்தில் நடித்தார். 1980 களில் வனிதாவின் பெற்றோர்களான விஜயகுமார் மற்றும் மஞ்சுளா ஆகியோரால் தொடங்கப்பட்ட வனிதா பிலிம் புரொடக்சன் என்ற பழைய தயாரிப்பு நிறுவனத்தை வனிதா இந்த படத்தை தயாரிக்க தேர்வு செய்தார். இதன் முந்தைய படங்களான *நெஞ்சங்கள்* (1982) மற்றும் *கை கொடுக்கும் கை* (1984) ஆகியவற்றைத் தொடர்ந்து பட நிறுவனத்தின் மூன்றாவது படமாக இது ஆனது. படத்திற்கு பிரபலமான தமிழ் நடிகர்களான எம்.ஜி.ஆர், சிவாஜி கணேசன், ரஜினிகாந்த், கமல்ஹாசன் ஆகியோரின் பெயர்களைக் கொண்டு *எம்.ஜி.ஆர் சிவாஜி ரஜினி கமல்* என்ற பெயர் இடப்பட்டது. இப்படத்தின் படத்தொகுப்பை ஆர். ஜே. ஆனந்த் செய்ய, அதே நேரத்தில் வனிதா படத்தின் திரைக்கதை மற்றும் வசனங்களையும் எழுதினார்.

நடிகைகள் நிரோஷா மற்றும் ஐஸ்வர்யாவும் படத்தின் ஒரு பகுதியாக இருந்தனர். நகைச்சுவை நடிகர்களான பவர்ஸ்டார் சீனிவாசன் மற்றும் பிரேம்ஜி அமரன் ஆகியோர் விருந்தினர் வேடங்களில் தோன்றினர்.

இசை
---

இப்படத்தின் இசையமைப்பாளர் ஸ்ரீகாந்த் தேவா ஆவார்.

|  |  |
| --- | --- |
| பாடல்கள் |  |
| # | பாடல் | பாடகர்(கள்) | நீளம் |  |
| 1. | "சங்கி மங்கி"   | ஸ்ரீ | 04:52 |
| 2. | "நேத்து ராத்திரி"   | ஸ்ரீ, லக்கி விசண்ட்L | 04:21 |
| 3. | "கிளாசிகல் டிராமா" (இன்ஸ்டுதெணெடல்) | — | 03:23 |
| 4. | "எம்.ஜி.ஆர். சிவாஜி ரஜினி கமல்"   | ஸ்ரீ | 03:21 |

வெளியீடு
--------

விமர்சகர்களிடமிருந்து எதிர்மறையான விமர்சனங்களுடன் இந்த படம் 2015 மே மாதத்தில் வெளியானது.

குறிப்புகள்
-----------

1. ↑  "MGR Sivaji Rajini Kamal". *The Times of India*.. பார்த்த நாள்: 19 September 2019.
2. ↑  "Vanitha's MGR Sivaji Rajini Kamal in October". 15 September 2014.
3. ↑  "Important update about MGR Sivaji Rajini Kamal soon". *www.behindwoods.com*. 2020-12-04 அன்று மூலம் பரணிடப்பட்டது. 2021-02-01 அன்று பார்க்கப்பட்டது.

வெளி இணைப்புகள்
---------------

* யூடியூபில் எம்.ஜி.ஆர் சிவாஜி ரஜினி கமல்
***ஜெயில்*** (*Jail*) என்பது 2021இல் தமிழ் மொழியில் வெளியான குற்றவியல் திரைப்படம் ஆகும். இதை வசந்தபாலன் எழுதி இயக்கியிருந்தார். இப்படத்தை கிரிக்ஸ் சினி கிரியேஷன்ஸ் நிறுவனம் சார்பில் ஸ்ரீதரன் மரியதாசன் தயாரித்துள்ளார். இப்படத்தில் ஜிவி பிரகாஷ் குமார், அபர்னதி, ராதிகா சரத்குமார் ஆகியோர் முக்கிய வேடங்களில் நடித்துள்ளனர். இப்படத்திற்கு ஜி. வி. பிரகாஷ் குமார் இசையமைத்துள்ளார். ரேமண்ட் டெரிக் கிரஸ்டா படத் தொகுப்பை மேற்கொண்டுள்ளார். படம் 9 திசம்பர் 2021 அன்று வெளியிடப்பட்டது. இப்படம் விமர்சகர்களிடமிருந்தும், பார்வையாளர்களிடமிருந்தும் கலவையான விமர்சனங்களைப் பெற்றது.

நடிகர்கள்
---------

* கருணாவாக ஜி. வி. பிரகாஷ் குமார்
* ரோசாமலராக அபர்னதி
* பாப்பம்மாவாக ராதிகா சரத்குமார்
* பிரபாகர்
* கலையாக பசங்க பாண்டி
* ராக்கியாக நந்தன் ராம்
* பெருமாளாகரவி மரியா
* சரண்யா ரவிச்சந்திரன்
* மரியபுஷ்பமாக ஜென்னிபர்

தயாரிப்பு
---------

வசந்தபாலன் இயக்கத்தில் ஜி. வி. பிரகாஷ் குமார் நடிப்பதாக அறிவிக்கப்பட்டது. பிரகாஷ் தனது இசை வாழ்க்கையை வசந்தபாலனின் வெயில் (2006) திரைப்படத்தின் மூலம் இசையமைப்பாளராகத் தொடங்கினார். எங்க வீட்டு மாப்பிள்ளை என்ற உண்மைநிலை நிகழ்ச்சித் தொடரின் மூலம் புகழ் பெற்ற அபர்னதி இந்த படத்தின் மூலம் நடிகையாக சினிமாவில் அறிமுகமானார்.

ஒலிப்பதிவு
----------

ஜி. வி. பிரகாஷ் குமார் படத்துக்கு இசையமைத்துள்ளார். இந்தப் படத்துக்காக அதிதி ராவ் ஹைதாரி, தனுஷ் ஆகியோர் ஒரு பாடலைப் பாடியுள்ளனர்.

சான்றுகள்
---------

1. ↑  "Jail first look: GV Prakash Kumar is seen as a purposeful man in this Vasanthabalan directorial-Entertainment News, Firstpost". 3 August 2018.
2. ↑  "GV Prakash Kumar - Vasanthabalan film titled 'Jail'!". 2018-08-03 அன்று மூலம் பரணிடப்பட்டது. 2021-12-31 அன்று பார்க்கப்பட்டது.
3. ↑  "Aditi Rao Hydari croons for GV Prakash". 7 December 2018.

வெளி இணைப்புகள்
---------------

* இணையதள திரைப்பட தரவுத்தளத்தில் *ஜெயில் (2021 திரைப்படம்)*
**சேவூர் எஸ். ராமச்சந்திரன்** (*Sevvoor S. Ramachandran*, பிறப்பு: 23 பிப்ரவரி 1960) என்பவர் ஒரு தமிழக அரசியல்வாதியும், சட்டமன்ற உறுப்பினரும் ஆவார்.

குடும்பம்
---------

இவரது தந்தை பி. எம். சோமசுந்தர முதலியார் மற்றும் தாயார் மரகதம் ஆகியோர் ஆவர். இவரது சொந்த ஊர் திருவண்ணாமலை மாவட்டம், ஆரணியை அடுத்த சேவூர் ஆகும். இவர் பன்னிரண்டாம் வகுப்பு வரை படித்துள்ளார். இவருக்கு மணிமேகலை என்னும் மனைவியும், சந்தோஷ்குமார் மற்றும் விஜயகுமார் என இரு மகன்களும் உள்ளனர். இவர் செங்குந்த முதலியார் சமூகத்தை சேர்ந்தவர்.

அரசியல் வாழ்க்கை
----------------

1996 - 2001 வரை ஒன்றியக்குழு உறுப்பினராகவும், 2000 ஆம் ஆண்டு முதல் ஜெயலலிதா பேரவையின் திருவண்ணாமலை வடக்கு மாவட்ட செயலராகவும் மற்றும் 2006 - 2011 வரை சேவூர் ஊராட்சி மன்றத் தலைவராகவும் இருந்துள்ளார். பின்னர் 2016 ஆண்டு நடந்த சட்டமன்றத் தேர்தலில், ஆரணி தொகுதியிலிருந்து, அதிமுக சார்பில் போட்டியிட்டு, தமிழ்நாடு சட்டமன்றத்திற்கு தேர்ந்தெடுக்கப்பட்டார். பின்னர் தமிழக அமைச்சரவையில் இந்து சமய அறநிலையத் துறை அமைச்சராக நியமிக்கப்பட்டார். 2021 ஆம் ஆண்டில் நடைபெற்ற சட்டமன்றத் தேர்தலில் ஆரணி தொகுதியில் இருந்து அதிமுக சார்பில் சட்டமன்ற உறுப்பினரானார்.

மேற்கோள்கள்
-----------

1. ↑  "தமிழக சட்டப்பேரவைத் தொகுதிகளுக்கான அதிமுக வேட்பாளர்களின் சுயவிவரம்". *தினமணி*: pp. 5. 5 April 2016. .
2. ↑  "புதிய அமைச்சர்களின் வாழ்க்கை குறிப்பு". தினமணி. 13 சூன் 2016 அன்று பார்க்கப்பட்டது.
3. ↑  "16th Assembly Members". Government of Tamil Nadu. 2021-05-07 அன்று பார்க்கப்பட்டது.
பைசலாபாத்தில் ஒரு விவசாயத் தோட்டம்.
**பாக்கித்தானில் அரிசி உற்பத்தி** (*Rice production in Pakistan*) அதிக அளவில் மேற்கொள்ளப்பட்டு உற்பத்தியில் உலகின் 10ஆவது பெரிய நாடாக பாக்கித்தான் உள்ளது. உலகின் மொத்த அரிசி வர்த்தகத்தில் பாக்கித்தானின் ஏற்றுமதி 8% அளவிற்கும் அதிகமாக உள்ளது. பாக்கித்தானின் விவசாயப் பொருளாதாரத்தில் அரிசி ஒரு முக்கியமான பயிராகும். மேலும் இது ஒரு முக்கியமான சம்பா பருவப் பயிராகவும் விளைவிக்கப்படுகிறது. 

2019 ஆம் ஆண்டில் பாக்கித்தான் 7.5 மில்லியன் டன் அரிசியை உற்பத்தி செய்து, பெரிய அரிசி உற்பத்தி செய்யும் நாடுகளின் பட்டியலில் 10 ஆவது இடத்தைப் பிடித்தது. 2016/17 ஆம் ஆண்டில் பாக்கித்தான் 6.7 மில்லியன் டன் அரிசியை உற்பத்தி செய்தது. அதில் சுமார் 4 மில்லியன் டன் அரிசியை ஏற்றுமதி செய்தது. முக்கியமாக அண்டை நாடுகளான மத்திய கிழக்கு மற்றும் ஆப்பிரிக்கா போன்ற நாடுகள் இந்த அரிசியைப் பெற்றன. சிந்து, பஞ்சாப் மற்றும் பலுசிசுத்தான் பகுதியின் வளமான நிலங்களில் அரிசி விளைகிறது. அங்கு மில்லியன் கணக்கான விவசாயிகள் தங்கள் முக்கிய வேலைவாய்ப்பாக நெல் சாகுபடியை நம்பியுள்ளனர்.பாக்கித்தானில் உற்பத்தி செய்யப்படும் மிகவும் பிரபலமான அரிசி வகைகளில் பாசுமதி அரிசியும் அடங்கும். அதன் சுவை மற்றும் தரம் புகழ்பெற்றதாகும். பாக்கித்தான் இந்த வகை அரிசியின் முக்கிய உற்பத்தியாளராக உள்ளது

மேற்கோள்கள்
-----------

1. ↑  "Grain: World Markets and Trade" (PDF). USDA Foreign Agricultural Service. May 2018. 9 June 2018 அன்று பார்க்கப்பட்டது.
2. ↑  "Pakistan - grain and feed annual" (PDF). USDA Foreign Agricultural Service. 4 March 2017. 9 June 2018 அன்று பார்க்கப்பட்டது.
**பாக்கித்தான் அறிவியல் மேம்பாட்டு சங்கம்** (*Pakistan Association for the Advancement of Science*) பாக்கித்தான் நாட்டின் லாகூர் நகரத்தை தலைமையிடமாகக் கொண்டு செயல்படுகிறது. இந்த அமைப்பு பாக்கித்தான் சுதந்திரம் அடைந்த உடனேயே 1947 ஆம் ஆண்டு திசம்பர் மாதத்தில் நிறுவப்பட்டது. நாட்டின் பழமையான மற்றும் முதன்மையான அறிவியல் நிறுவனங்களில் இதுவும் ஒன்றாகும். பாக்கித்தான் நாட்டில் அறிவியலின் மேம்பாடு, அறிவியல் விழிப்புணர்வு ஆகியவற்றை நாட்டு மக்களிடைய உருவாக்குவது இச்சங்கத்தின் நோக்கமாகும். அறிவியல் கூட்டங்களுக்கு உரிய குழுக்களை வழங்குதல், அறிவியல் ஆய்வுக் கட்டுரைகள் வெளியிடுவதை எளிதாக்குதல் போன்றவையும் இம்மன்றத்தின் பணிகளாகும்.

மேற்கோள்கள்
-----------

1. ↑  Official website பரணிடப்பட்டது 2010-02-17 at the வந்தவழி இயந்திரம்
2. ↑  "Pakistan Association for the Advancement of Science". *International Council for Science (ICS)*. 5 ஜனவரி 2015 அன்று மூலம் பரணிடப்பட்டது. 6 May 2012 அன்று பார்க்கப்பட்டது.

மேலும் வாசிக்க
--------------

* Chughtai, M.I.D. (1977). *Pakistan Association for the Advancement of Science: its history and achievements, 1947-1975*. Pakistan Association for the Advancement of Science.
**செவையாட்டம்** என்பது தென்னிந்தியாவில் வழங்கும் ஒரு நாட்டார் ஆடல் வடிவம்  **ஆகும். கம்பளத்துநாயக்கரால் ஆடப்படும் ஆட்டம் சேவையாட்டம் ஆகும்.**

ஆட்டம்
------

தெலுங்கு அல்லது தமிழ் மொழியில் ஒருவர் பாட்டு பாடுவார், கோமாளியை போல உடை அணிந்த ஒருவர் பாடலுக்கு தகுந்தவாறு சுற்றி வந்து ஆடுவார், இது தேவராட்டம் ஆடுபவர்கள் முடிக்கும் தருவாயில் கடவுளுக்கு நன்றி தெரிவிக்கும் தருவாயில் ஆடிமுடிப்பர். பெரும்பாலும் இராமாயணக்கதை, வீரபாண்டிய கட்டபொம்மன் கதை போன்றவற்றை பாடிக்கொண்டே ஆடுவர்.

பெருமாள் கோவில்
---------------

தென் தமிழகம் மற்றும் கொங்கு நாடு பகுதிகளில் உள்ள **பெருமாள் கோவில்களில்** இவ்வாட்டம் நடைபெறும். இது சங்ககால நூல்களில் குறிப்பிடும் **பிந்தேறு குருவை**  எனப்படும் ஆட்டத்துக்கு சமமானதாக கருதப்படுகிறது. தேவராட்டம்  ஆடும் மக்கள் கடைசியாக இந்த **சேவையாட்டம்** ஆடுவார்கள், இந்த ஆட்டத்தை ஆடுவதன் மூலம் தேவராட்டம் முழுமை பெறுகிறது என்பதை அறியலாம்.

வத்தலக்குண்டு சென்றாயப் பெருமாள் கோயில்
---------------------------------------

திண்டுக்கல்  மாவட்டத்தில் உள்ள இக்கோவிலில் நடைபெறும் சேவையாட்டம் புகழ் பெற்றது. தெலுங்கு மொழியில் அல்லது தமிழ் மொழியில் பாட்டுகளை பாடி கொண்டு ஒருவர் இருப்பார், உருமி மேளம் இசைக்கும், ராகத்தோடு பாடல் பாடும் பொழுது நையாண்டி வேஷம் போட்ட ஒருவர் சுற்றிச்சுற்றி வந்து ஆடுவார். ராஜகம்பளம்  மக்கள் நடத்தும் சடங்கு , திருவிழா, திருமணம் போன்ற நிகழ்ச்சிகளில் தவறாமல் இவ்வாட்டம் இடம்பெறும். வீரபாண்டிய கட்டபொம்மன்  குரு பூஜையில் சேவையாட்டம், தேவராட்டம்  முக்கிய நிகழ்வாக ஆடப்படுகிறது.

மேற்கோள்கள்
-----------

1. ↑  "தமிழ்நாட்டு நாட்டுப்புறக் கலைகள்". 2012-01-11 அன்று மூலம் பரணிடப்பட்டது. 2012-07-22 அன்று பார்க்கப்பட்டது.

| * பா
* உ
* தொ
தமிழர் ஆடற்கலை வடிவங்கள் |
| --- |
| 
* அம்மன் கூத்து
* அன்னக்கொடி விழாக்கூத்து
* அனுமன் ஆட்டம்
* ஆலி ஆட்டம்
* இருளர் இனமக்களின் ஆட்டம்
* இலாவணி
* எக்காளக் கூத்து
* ஒயில் கும்மி
* ஒயிலாட்டம்
* கணியான் கூத்து
* கரகாட்டம்
* கரடியாட்டம்
* கழியலாட்டம்
* காவடியாட்டம்
* கும்மியாட்டம்
* குரவைக் கூத்து
* குறவன் குறத்தி ஆட்டம்
* கொக்கலிக்கட்டை ஆட்டம்
* கோணங்கியாட்டம்
* கோலாட்டம்
* சக்கையாட்டம்
* சலங்கையாட்டம்
* சாமியாட்டம்
* சிலம்பாட்டம்
* சேவயாட்டம்
* தப்பாட்டம்
* தாதராட்டம்
* துடும்பாட்டம்
* துணங்கைக் கூத்து
* தெருக்கூத்து
* தேவராட்டம்
* பரதநாட்டியம்
* பறைமேளக் கூத்து
* பறையாட்டம்
* பாம்பாட்டம்
* பாவைக்கூத்து
* புலி ஆட்டம்
* பூசாரிக் கைச் சிலம்பாட்டம்
* பெரியமேளம்
* பொம்மலாட்டம்
* பொய்க்கால் குதிரை ஆட்டம்
* மகிடிக் கூத்து
* மகுடிக் கூத்து
* மயில் ஆட்டம்
* மரக்காலாட்டம்
* மாடாட்டம்
* ராஜா ராணி ஆட்டம்
* வள்ளிக்கூத்து
* வெறியாட்டு
* ஜிக்காட்டம்

 |
| 
* **பகுப்பு**
* **தமிழ் வலைவாசல்**

 |
**எம். வேதசகாயகுமார்** நவீனத்தமிழின் குறிப்பிடத்தக்க திறனாய்வாளர், இலக்கிய ஆராய்ச்சியாளர். 1949 ல் நாகர்கோயில் அருகே ஆரல்வாய்மொழி ஊரில் பிறந்தவர். இவரது அப்பா முத்தையா ஒரு புகழ்பெற்ற சித்த மருத்துவர். நாகர்கோயில் தெ.தி.இந்துக்கல்லூரியில் பட்டப்படிப்பை முடித்துவிட்டு வேதசகாயகுமார் கேரளத்தில் சிற்றூர் கலைக்கல்லூரியில் முதுகலை தமிழ் படித்தார். நாகர்கோயில் இந்துக்கல்லூரியில் பட்டப்படிப்பை முடித்தபின் சித்தூர் கலைக்கல்லூரியில் தமிழிலக்கியத்தில் பட்டமேற்படிப்பை முடித்தார். புகழ்பெற்ற பேராசிரியரான ஏசுதாசன் இவரது ஆசிரியராக இருந்தார்.

ஏசுசுதாசனின் வழிகாட்டுதலில் திருவனந்தபுரம் பல்கலைக்கழகக் கலைக்கல்லூரியில் முனவைர் பட்ட ஆய்வை முடித்தார்(1985). இவரது ஆய்வேடு 'புதுமைப்பித்தனும் ஜெயகாந்தனும் ஓர் ஒப்பாய்வு' தமிழில் முக்கியமான ஒரு திருப்புமுனையாகக் கருதபப்டுகிறது. முதன்முதலாகப் புதுமைப்பித்தனின் படைப்புகள் அனைத்தையும் கண்டெடுத்து காலவரையறை செய்து பட்டியலிட்டார். ஆவணப்பதிவுகள் முறையாகச் செய்யபப்டாத தமிழ்ச் சூழலில் அன்று இதற்குப் பத்து வருடகால ஆய்வு தேவைப்பட்டது. இவ்வாய்வு நூலாகத் தமிழினி வெளியீடாக வெளிவந்துள்ளது.

திருவனந்தபுரம் பல்கலைக்கழகக் கல்லூரியில் தமிழ்ப் பேராசிரியராகப் பணியாற்றி ஓய்வு பெற்ற வேதசகாய குமார் இப்போது பல்கலைக்கழக நிதி நல்கைக்குழுவின் நிதியுதவி பெற்று ஆராய்ச்சி மேற்கொண்டிருக்கிறார். எழுபதுகளில் கொல்லிப்பாவை சிற்றிதழை ராஜமார்த்தாண்டனுடன் சேர்ந்து நடத்தினார்.

1979 ல் வேதசகாயகுமார் எழுதிய 'தமிழ்ச் சிறுகதை வரலாறு' தமிழ் சிறுகதைகளைப் பற்றிய திறனாய்வு அடிப்படையிலான வரலாற்று நூல். க.நா.சுப்ரமனியம் மற்றும் சுந்தர ராமசாமி வளர்த்தெடுத்த இலக்கிய மதிப்பீடுகளை இந்நூலில் வேதசகாய குமார் வரலாற்று ஆயுதமாகக் கொள்கிறார். இது திறனாய்வில் ஒரு முன்னோடி நூலாகக் கருதப்படுகிறது. அதன் பின்னர் ' தற்கால இலக்கியம் ஓர் வாசகப்பார்வை' 'புனைவும் வாசிப்பும்' ஆகிய நூல்களை எழுதியுள்ளார்.

நேரியப் பார்வையும் தாக்கும் தன்மை கொண்ட நடையும் உடையவர் வேதசகாய குமார். ஆகவே இவரது இலக்கியக் கருத்துக்கள் எப்போதும் விவாதத்தன்மை கொண்டவையாகவே உள்ளன. கால்டுவெல், அ.மாதவையா ஆகியோரைப் பற்றியும் விரிவான ஆய்வுகள்செய்து கட்டுரைகள் எழுதியிருக்கிறார்.

வேதசகாயகுமார் இலக்கியப்படைப்பை கூர்ந்து ஆராய்ந்து வரலாற்றுப்பார்வையுடன் திறனாய்வு செய்பவர்.

இவரது நூல்கள்
-------------

* தமிழ்ச்சிறுகதை வரலாறு
* புனைவும் வாசிப்பும்
* தற்கால தமிழிலக்கியம் ஒரு விமரிசனப்பார்வை
* புதுமைப்பித்தனும் ஜெயகாந்தனும்

வெளி இணைப்புகள்
---------------

* வேதசகாயகுமார் இணையதளம் பரணிடப்பட்டது 2010-11-13 at the வந்தவழி இயந்திரம்

மேற்கோள்கள்
-----------

1. ↑  அஞ்சலி- எம்.வேதசகாயகுமார்
**பாக்கித்தான் இராணுவ அருங்காட்சியகம்** (*Pakistan Army Museum*) பாக்கித்தானின் பஞ்சாப் மாகாணம் இராவல்பிண்டி நகரத்தில் அமைந்துள்ள ஓர் இராணுவ அருங்காட்சியகமாகும். 1961 ஆம் ஆண்டு அக்டோபர் 24 அன்று இந்த அருங்காட்சியகம் தொடங்கப்பட்டது. பாக்கித்தான் இராணுவத்தின் கடந்தகால நினைவுச்சின்னங்கள் மற்றும் எச்சங்களை படங்கள் மூலம் பாதுகாப்பது இதன் முக்கிய நோக்கமாகும். பாக்கித்தானின் மிகப்பெரிய அருங்காட்சியகங்களில் பாக்கித்தான் இராணுவ அருங்காட்சியகமும் ஒன்றாகும்

அமைவிடம்
--------

பிரித்தானிய காலத்து வீரர்களின் குடியிருப்பு கட்டிட வளாகத்தில் அமைந்துள்ள பாக்கித்தான் இராணுவத்தின் பொது தலைமையகக் கட்டிடத்தில் இந்த இராணுவ அருங்காட்சியகம் அமைந்துள்ளது .

காட்சிப்பொருள்கள்
-----------------

இராணுவப் படைகளின் மாற்றத்தை சித்தரிக்கும் அரிய பழைய கால ஆயுதங்கள் மற்றும் சீருடைகள் ஆகியவையும் இந்த அருங்காட்சியகக் காட்சிபொருள்களில் அடங்கும். நடைமுறையில் பயன்படுத்தப்படும் சில நடுத்தர வகை எம்4 செர்மேன் பீரங்கிகளும் இங்கு இடம்பெற்றுள்ளன. 

ஆயுதங்கள் மற்றும் போர் வரலாற்று ஆர்வலர்கள் கண்டிப்பாகக் காணவேண்டிய ஓர் அருங்காட்சியகமாக இது கருதப்படுகிறது. மேலும் இந்த அருங்காட்சியகத்தில் முகலாயர் காலந்தொட்டு பயன்படுத்தப்பட்ட ஆயுதங்கள் மற்றும் வெடிமருந்துகள் முதல் நவீன ஆயுதங்கள் வரை வைக்கப்பட்டுள்ளன. புதிய அருங்காட்சியகக் கட்டிடத்தில் பாக்கித்தான் இராணுவத்தின் பரிணாம வளர்ச்சி விரிவான வரலாறாக வழங்கப்படுகிறது .

பயங்கரவாதத்திற்கு எதிரான உலகளாவிய யுத்தம்
-----------------------------------------

பாக்கித்தான்-ஆப்கானித்தான் எல்லையிலுள்ள பழங்குடிப் பகுதிகளில் பயங்கரவாதத்திற்கு எதிராக பாக்கித்தான் மேற்கொண்ட பயங்கரவாத எதிர்ப்பு நடவடிக்கைகள் மற்றும் பயங்கரவாதத்திற்கு எதிரான் உலகளாவிய யுத்தம் ஆகியனவற்ருக்காக ஒரு சிறப்பு காட்சியகம் இங்கு அர்ப்பணிக்கப்பட்டுள்ளது.

மேற்கோள்கள்
-----------

1. 1 2  Revamped army museum exhibits history of warfare, arms in subcontinent, Dawn (newspaper), Updated 21 February 2016, Retrieved 14 September 2017
2. 1 2 3  Surviving Sherman Dozers பரணிடப்பட்டது 2019-03-29 at the வந்தவழி இயந்திரம், Retrieved 14 September 2017
3. 1 2  "Nation building and the Pakistan army, 1947-1969 - Raymond A. Moore - Google Books". Books.google.com. 14 September 2017 அன்று பார்க்கப்பட்டது.

  

.
**கோழிக்கொண்டை மலை** (*Cockscomb Mountain (Alberta)*) என்பது கனடா நாட்டின் ஆல்பர்ட்டா மாகாணத்தில் அமைந்துள்ள ஒரு மலையாகும். மலை உச்சியின் வெளிப்புறமானது சேவலின் கொண்டையை ஒத்து இருப்பதால் 1921 ஆம் ஆண்டு முதல் இம்மலைக்கு சேவல்சீப்பு மலை எனப் பெயரிடப்பட்டது. இது ஆல்பர்ட்டாவில் உள்ள சாபேக் மலைத்தொடரில் அமைந்துள்ளது. இந்த மலையானது பிரீகேம்ப்ரியன் முதல் ஜுராசிக் காலகட்டங்களில் படிந்த படிந்த பாறைகளால் உருவானது. ஆழமற்ற கடல்களில் தோன்றிய, வண்டல் பாறை கிழக்கே தள்ளப்பட்டது மற்றும் லாரமைடு பாறையாக்கத்தின் போது இளைய பாறையின் மேலிருந்தது.

காலநிலை
-------

கோப்பென் காலநிலை வகைப்பாட்டின் அடிப்படையில், கோழிக்கொண்டை மலையானது உபவடதுருவ காலநிலை மண்டலத்தில் குளிர், பனிப்பொழிவு மற்றும் மிதமான கோடைகாலங்களுடன் அமைந்துள்ளது. வெப்பநிலை −20°செண்டிகிரேடுக்கு க்கும் கீழேயும், குளிர் காற்று காரணிகள் -30°செண்டிகிரேடுக்கு கீழே இருக்கும். மலையிலிருந்து வழியும் மழைநீர் பவ் ஆற்றின் துணை ஆறுகளில் வடிகிறது.

மேற்கோள்கள்
-----------

1. 1 2  "Cockscomb Mountain". *PeakFinder.com*. 2019-08-11 அன்று பார்க்கப்பட்டது.
2. ↑  Gadd, Ben (2008), *Geology of the Rocky Mountains and Columbias*
3. ↑  Peel, M. C.; Finlayson, B. L.; McMahon, T. A. (2007). "Updated world map of the Köppen−Geiger climate classification". *Hydrol. Earth Syst. Sci.* **11**: 1633–1644. பன்னாட்டுத் தர தொடர் எண்:1027-5606.

வெளி இணைப்புகள்
---------------

* Cockscomb Mountain photo: Flickr
* Cockscomb Mountain weather: Mountain Forecast
* Parks Canada web site: Banff National Park
**எம். வி. சீதாராமையா** (M. V. Seetharamiah) ( கன்னடம் : ಎಂ.ವಿ.ಸೀತಾರಾಮಯ್ಯ,; 9 செப்டம்பர் 1910 - 12 மார்ச் 1990) இராகவா என்ற புனைப்பெயரால் அறியப்பட்ட இவர் ஓர் அறிஞரும், பேராசிரியரும், ஆய்வாளரும், கன்னட எழுத்தாளருமாவார்.  பின்னர், "மாதிரி ஆசிரியர்" எனப் புகழப்பட்டார். இவருக்கு கர்நாடக சாகித்ய அகாதமி விருது உள்ளிட்ட பல்வேறு விருதுகள் வழங்கப்பட்டன.

அந்தக் காலத்து சிறந்த ஆசிரியர்களும், கன்னட இலக்கியத்தின் முன்னோடிகளுமான பி. எம். ஸ்ரீகாந்தையா, டி. எஸ். வெங்கண்ணையா, அ. ரா. கிருஷ்ணா சாஸ்திரி, டி. என். ஸ்ரீகாந்தையா, டி. எல். நரசிம்மாச்சர் ஆகியோரின் கீழ் இவர் வந்தார்.

ஆரம்ப காலம்
-----------

செப்டம்பர் 9, 1910 இல் மைசூரில் அறிஞர்கள் குடும்பத்தில் பிறந்த இவர், 1933 இல் மைசூர் மகாராஜா கல்லூரியில் கன்னடத்தில் முதுகலைப் பட்டம் பெற்றார்.

பணிகள்
------

1934 இல், கன்னட இலக்கிய அமைப்பின் செயலாளராக பணியாற்றினார். டி. வி. குண்டப்பா அப்போது அமைப்பின் துணைத் தலைவராக இருந்தார்.

1939 முதல் 1946 வரை, மைசூர் பல்கலைக்கழகம் வெளியிட்ட ஆங்கிலம்-கன்னட அகராதியின் உதவி ஆசிரியராக இருந்தார். பெங்களூரில் உள்ள அரசு கலைக் கல்லூரியில் 1946 இல் சேர்ந்து 1967 ல் ஓய்வு பெற்றார். இவர், பண்டையெழுத்துமுறை மீது சிறப்பு ஆர்வம் காட்டினார். மேலும், பல கன்னடக் கையெழுத்துப் பிரதிகளில் புதிய நுண்ணறிவுகளை வழங்கினார். பல இலக்கிய விருதுகளையும், கௌரவங்களைப் பெற்ற இவர், கன்னட இலக்கிய மரபின் பிரகதிசீலா பள்ளியில் தன்னை அடையாளப்படுத்திக் கொண்டார். நூற்றுக்கும் மேற்பட்ட படைப்புகளை இவர் கொண்டிருந்தார். 1979இல் பெங்களூரில் , பி.எம். ஸ்ரீ பிரதிஸ்தானாவை நிறுவுவதற்கு இவர் பொறுப்பேற்றார்.

இறப்பு
------

மார்ச் 12, 1990 அன்று பெங்களூரில் காலமானார்.

மேற்கோள்கள்
-----------

1. ↑  M.V. Seetaramiah

* Centenary-celebrations-of-late-M.V. Seetaramiah
* Remembering M.V. Seetharamaiah

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* ஜெர்மனி
* United States

 |
**எம். ரெங்கசாமி** (*M. Rengasamy*) இந்தியாவைச் சேர்ந்த ஓர் அரசியல்வாதியாவார். தமிழ்நாடு மாநிலம் தஞ்சாவூர் மாவட்டம் பாபநாசம் பகுதியினைச் சார்ந்த இவர் 2011, 2016 ஆம் ஆண்டுகளில் நடைபெற்ற தேர்தல்களில் அண்ணா திராவிட முன்னேற்றக் கழகத்தின் சார்பில் தஞ்சாவூர் தொகுதியில் போட்டியிட்டு தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார். இதன் பின்னர் தகுதி நீக்கம் செய்யப்பட்ட 18 சட்டமன்ற உறுப்பினர்களில் இவரும் ஒருவராவார். 2017 ஆம் ஆண்டு அமமுக கட்சியில் சேர்ந்த இவர் அம்மா மக்கள் முன்னேற்றக் கழகத்தின் பொருளாளராக இருந்தார். 2019 ஆம் ஆண்டு நடந்த சட்டமன்ற இடைத்தேர்தலில் இவர் தோல்வியடைந்தார்.

வாழ்க்கைக் குறிப்பு
-------------------

எம். ரெங்கசாமி 1956 ஆம் ஆண்டு ஏப்ரல் மாதம் 12 ஆம் தேதியன்று பிறந்தார். இவரது பெற்றோர் கோ. மருதய்யா, ஜெயலெட்சுமி ஆகியோராவர். சொந்த ஊர், தஞ்சாவூர் மாவட்டம், பாபநாசம் வட்டத்தில் உள்ள நல்லவன்னியன் குடிக்காடு, மலையர்நத்தம் என்பதாகும். மனைவி ரெ. இந்திரா, மகன்கள் ரெ. மனோ பாரத், ரெ. வினோ பாரத் என்பவர்களாவர். 1972 ஆம் ஆண்டிலிருந்து அதிமுக கட்சியில் இணைந்து பணியாற்றி வந்தார்.

மேற்கோள்கள்
-----------

1. ↑  Verdict on disqualification of 18 MLAs on June 14; Tamil Nadu on tenterhooks
2. ↑  Echo of poll debacle: AMMK sees many jumping ship
3. ↑  "List of MLAs from Tamil Nadu 2011" (PDF). Govt. of Tamil Nadu. 2012-03-20 அன்று மூலம் (PDF) பரணிடப்பட்டது.
4. ↑  "அமமுக வேட்பாளர் எம். ரெங்கசாமி". தினமணி.
5. ↑  "தஞ்சாவூர் சட்டப் பேரவைத் தொகுதி அமமுக வேட்பாளர் எம். ரெங்கசாமி". தினமணி.. பார்த்த நாள்: 21 May 2023.
**முசிறி சந்திரமௌலீசுவரர் கோயில்** என்பது திருச்சிராப்பள்ளி மாவட்டம் முசிறியில் அமைந்துள்ள சிவாலயம் ஆகும். இச்சிவாலயத்தின் மூலவர் சந்திரமௌலீசுவரர் என்றும், அம்பாள் கற்பூரவள்ளியம்மன் என்று அழைக்கப்படுகிறார்.

சிவபெருமானை சந்திரன் வந்து வழிபட்டமையால், மூலவரை சந்திரமௌலீசுவரர் என்று அழைக்கின்றனர்.

சன்னதிகள்
---------

வீரபத்திரர் சிலை மகாமண்டபத்தில் அமைந்துள்ளது. கருவறைக்கு முன்னுள்ள மகாமண்டபத்தில் ஒரு அழகிய பெண் சிலை இறைவனை வணங்குவதைப் போல அமைந்துள்ளது. நவக்கிரக சன்னதி, சனீசுவரன், பைரவர், நால்வர் சன்னதி, கன்னி விநாயகர், வள்ளி தெய்வானை உடனுறை ஆறுமுகப்பெருமான் மற்றும் காசிவிசுவநாதர் சன்னதிகள் உள்ளன.

விழாக்கள்
---------

பைரவர் சன்னதியில் அஷ்டமி தினத்தில் சிறப்பு பூசைகள் நடைபெறுகின்றன. பைரவருக்கு பால், தயிர், தேன், இளநீர் மற்றும் வாசனைத் திரவியங்கள் ஆகியவற்றால் அபிசேகங்கள் செய்யப்பட்டு மிளகுசாதம், தயிர் சாதம் படைக்கப்படுகின்றன. வெண்பூசணி மற்றும் தேங்காய் மூடிகளில் வேப்ப எண்ணெய் வைத்து விளக்குகள் போட்டு பக்தர்கள் வழிபடுகின்றனர்.

துவாரபாலகர்கள்
--------------

இச்சிவாலயத்தில் உய்யக்கொண்டார் மற்றும் ஆட்கொண்டார் ஆகியோர் துவாரபாலகர்களாக உள்ளார்கள்.

ஆதாரங்கள்
---------

1. ↑
2. ↑
[மகாராஜா ஜெய்சல் சிங்
**ஜெய்சல்மேர் சமஸ்தானம்** (**Jaisalmer State**) இந்தியாவின் இராஜஸ்தான் மாநிலத்தில் தூர-மேற்கில் தார் பாலைவனத்தில் அமைந்திருந்த ஜெய்சல்மேர் இராச்சியத்தை பாட்டி வம்ச இராசபுத்திரர்கள் 12-ஆம் நூற்றாண்டின் நடுவிலிருந்து 1947 முடிய ஆண்டனர். ஜெய்சல்சல்மேர் இராச்சியத்தின் தலைநகராக ஜெய்சல்மேர் நகரம் இருந்தது. பழைய ஜெய்சல்மேர் மாவட்டத்தின் நிலப்பரப்புகளை இந்த இராச்சியம் கொண்டிருந்தது. 41600சதுர மைல் பரப்பளவு கொண்டிருந்த இந்த சமஸ்தானத்தின் 1931-ஆம் ஆண்டின் மக்கள் தொகை 76,255 ஆகும்.

வரலாறு
------

பிரித்தானிய இந்தியாவின் ஆட்சியாளர்கள் 1798 முதல் 1805 முடிய செயல்படுத்திய இந்தியத் துணைப்படைத் திட்டத்தின் கீழ் ஜெய்சல்மேர் இராச்சியம், பிரித்தானிய இந்தியா அரசுக்கு கட்டுப்பட்டு, ஆண்டுதோறும் திறை செலுத்தும் சமஸ்தானமானது.  இது பிரித்தானிய இந்தியாவின் கட்டுப்பாட்டின் கீழ் இந்தியப் பகுதியில் இருந்த 565 சமஸ்தானங்களில் ஒன்றாகும்.
1947-இல் இந்திய விடுதலைக்குப் பின்னர் இந்த இராச்சியம் அரசியல்சட்ட முடியாட்சியாக 6 ஏப்ரல் 1949 வரை இருந்தது. பின்னர் சுதேச சமஸ்தானங்களின் இணைப்பு ஒப்பந்தப்படி 7 ஏப்ரல் 1949 அன்று சமஸ்தானம் இந்தியாவுடன் இணைக்கப்பட்டது.

இவற்றையும் பார்க்க
------------------

* ஜெய்சல்மேர் மாவட்டம்
* சுதேச சமஸ்தானம்
* இந்திய மன்னராட்சி அரசுகளின் பட்டியல்
* துணைப்படைத் திட்டம்
* சுதேச சமஸ்தானங்களின் இணைப்பு ஒப்பந்தம்
* திவான்

மேற்கோள்கள்
-----------

1. ↑  [WorldStatesmen - India Princely States K-Z
2. ↑
3. ↑
4. ↑  Princely States of India
**எம். மோசஸ்** (*M. Moses*) என்பவர் ஒரு இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் நாகர்கோவில் சட்டமன்றத் தொகுதியில் இருந்து தமிழக சட்டமன்றத்திற்கு நான்கு முறை தேர்ந்தெடுக்கப்பட்டுள்ளார். 1971 ஆம் ஆண்டு நாகர்கோவில் தொகுதியில் இருந்து சுதந்திரா கட்சி வேட்பாளராகவும் 1989 மற்றும் 1991 ஆம் ஆண்டுகளில் இந்திய தேசிய காங்கிரசு கட்சி வேட்பாளராகவும், 1996ஆம் ஆண்டில் தமிழ் மாநில காங்கிரஸ் கட்சி வேட்பாளராகவும் போட்டியிட்டு வென்றவர் என்பது குறிப்பிடத்தக்கது.

மறைவு
-----

இவர் வயது முதிர்வு காரணமாக, திசம்பர் 17, 2021 அன்று காலமானார்.

மேற்கோள்கள்
-----------

1. ↑  "Statistical Report on General Election, 1971" (PDF). Election Commission of India. p. 9. 2010-10-06 அன்று மூலம் (PDF) பரணிடப்பட்டது. 2017-05-06 அன்று பார்க்கப்பட்டது.
2. ↑  1989 Tamil Nadu Election Results, Election Commission of India
3. ↑  "1991 Tamil Nadu Election Results, Election Commission of India" (PDF). 2010-10-07 அன்று மூலம் (PDF) பரணிடப்பட்டது. 2017-08-03 அன்று பார்க்கப்பட்டது.
4. ↑  "Statistical Report on General Election, 1996" (PDF). Election Commission of India. p. 10. 2010-10-07 அன்று மூலம் (PDF) பரணிடப்பட்டது. 2017-05-06 அன்று பார்க்கப்பட்டது.
**ஜிம் ரோஜர்ஸ்** ( James Beeland "Jim" Rogers, Jr. அக்டோபர் 19, 1942) என்பவர் அமெரிக்கத் தொழில் அதிபர், பெரும் முதலீட்டாளர், நிதி ஆலோசகர், நூலாசிரியர் மற்றும் உலகம் சுற்றுபவர் ஆவார். ரோஜர்ஸ் ஹோல்டிங்ஸ் அண்ட்  பீலான்ட் என்ற குழுமத்தின் தலைவர். குவாண்டம் பண்ட் பிறருடன் சேர்ந்து தொடங்கியவர். ரோஜர்ஸ் இண்டர்நேஷனல் கம்மாடிடீஸ் இன்டெக்ஸ் என்ற குழுமத்தையும் நடத்தி வருகிறார். இவர் சிங்கப்பூரைத் தலைமையகமாக வைத்து தொழில்கள் நடத்தி வருகிறார்.

பிறப்பும் படிப்பும்
-------------------

ரோஜர்ஸ் மேரிலாந்தில் பால்ட்டிமோர் என்னும் ஊரில் பிறந்தார். அலபாமா டெமோபோலிசில் வளர்ந்தார். 1964 இல் யேல் பல்கலைக்கழகத்தில் வரலாற்றில் இளங்கலைப் பட்டம் பெற்றார். வால் ஸ்ட்ரீட்டில் பணி செய்தார். 1966 இல் ஆக்சுபோர்டு பல்கலைக்கழகத்தில் மெய்யியல், அரசியல், பொருளாதாரம் பயின்று மீண்டும் இளங்கலைப் பட்டம் பெற்றார் படகு போட்டியில் இவர் தலைமையேற்று வழி நடத்தி ஆக்சுபோர்டு வெற்றிக்குக் காரணமாக இருந்தார்.

தொழிலதிபராக
-----------

1966 முதல் 1968 வரை வியட்நாம் போரின்போது அமெரிக்கப் படையில் எழுத்தராக இருந்து சேவை செய்தார். 1970 இல்  ஆரன்கோல்டு அண்ட் பிளிச்ரோடேர் என்னும்  ஒரு முதலீட்டு வங்கியில் பணி புரிந்தார். 1973 இல் சோரோஸ் என்பவருடன் கூட்டு சேர்ந்து குவாண்டம் பண்ட் என்னும் நிதி நிறுவனத்தைத்  தொடங்கினார். 1998 இல் இவர் ரோஜர்ஸ் பன்னாட்டு கம்மாடிட்டி இன்டெக்ஸ் என்னும் நிறுவனத்தைத் தொடங்கினார்.

உலகச் சுற்றுப்பயணம்
-------------------

1990 முதல் 1992 வரை சீனா முழுவதும் தம் மோட்டார் சைக்கிளில் 10000 மைல்கள் தொலைவுப் பயணம் செய்தார். இது கின்னஸ் உலகப் பதிவில் இடம் பெற்றது.  தம் பயண அனுபவங்களை இன்வெஸ்ட்மென்ட் பர்கர் என்னும் பெயரில் நூலெழுதி வெளியிட்டார். 1999 ஆம் ஆண்டு சனவரி முதல் நாளில் தம் உலகப் பயணத்தைத் தம் மனைவியுடன் தொடங்கினார். 116 நாடுகளில் தமது மெர்சிடஸ் மகிழுந்தில் பயணம் செய்து கின்னஸ் உலகப் பதிவில் இடம் பெற்றார். அப்பயணம் 2002 சனவரி 5இல் நிறைவுற்றது. அதனைத் தொடர்ந்து ஒரு நூலையும் எழுதினார். அந்த நூல் நன்றாக விற்பனை ஆனது. கொலம்பியா வணிகப் பள்ளியில் வருகை தரு பேராசிரியராக இருந்தார்.

எழுதிய நூல்கள்
--------------

* ஹாட் கம்மாடிட்டிஸ்
* அட்வென்சர் கேப்பிடலிஸ்ட்
* எ புல்  இன் சைனா
* இன்வெஸ்ட்மென்ட் பைக்கர்
* கான்ட்ராரியன் இன்வெஸ்டிங்

சான்றாவணம்
----------

1. 1 2  Vetter, Jason (January 18, 1998). – "Adventurer from Marengo Wanders into the Big Money: Jim Rogers started out selling peanuts at Little League games, then made a bonanza on Wall Street". – *Mobile Register*.
2. ↑
3. ↑
ஜிபின் கோஷல்
**ஜிபன் கோஷல் (Jiban Ghoshal)** (26 சூன் 1912 - 1 செப்டம்பர் 1930) **மக்கன்லால்** என்றும் அழைக்கப்படும் இவர் ஓர் இந்திய சுதந்திர ஆர்வலர் ஆவார். 1930 ஆம் ஆண்டில் சிட்டகொங் ஆயுதத் தாக்குதலை நடத்திய சூர்யா சென் தலைமையிலான ஆயுத எதிர்ப்பு இயக்கத்தின் உறுப்பினராகவும் இருந்தார்.

புரட்சிகர நடவடிக்கைகள்
----------------------

இவர் பிரித்தானிய இந்தியாவில் சிட்டகொங்கில் உள்ள சதர்காட்டில் பிறந்தார். இவர் பிரபலமாக மக்கன்லால் என்று அழைக்கப்பட்டார். மாணவ வாழ்க்கையில் சுதந்திர இயக்கத்தில் சேர்ந்தார். இவர் சிட்டகொங் ஆயுதக் கொள்ளையில் தீவிரமாக பங்கேற்றனர். இந்த நடவடிக்கைக்குப் பிறகு இவர் சிட்டகொங்கிலிருந்து மற்றொரு இளம் புரட்சியாளரான ஆனந்த குப்தாவுடன் கொல்கத்தாவை நோக்கி தப்பி ஓடினார். குழுவின் இரண்டு மூத்த உறுப்பினர்கள், கணேஷ் கோசும், அனந்தா சிங்கும் இவருடன் பயணத்தில் சென்றனர். பெனி இரயில் நிலையத்தில் காவல்துறையினருக்கு சவால் விடுத்தனர். ஆனால் இறுதியாக இவரும் மற்றவர்களும் ஒரு சிறு துப்பாக்கிச் சூட்டிற்குப் பிறகு தப்பிக்க முடிந்தது. இவர் கொல்கத்தா, மிர்சாபூர் தெரு மற்றும் ஹூக்லி மாவட்டத்தின் சந்தன்நகர் ஆகிய இடங்களில் தங்கினார்.  

### இறப்பு

காவலர்களிடமிருந்து தப்பித்த இவர் சிலகாலம் மறைந்து வாழ்ந்தார். காவல் ஆணையர் *சார்லஸ் டெகார்ட்* என்பவர் 1930 செப்டம்பர் 1 ஆம் தேதி சந்தன்நகரில் இவரது மறைவிடத்தைத் தாக்கினார், பின்னர் நடந்த போரில் இவர் கொல்லப்பட்டார்.

பிரசித்தி பெற்ற கலாச்சாரம்
--------------------------

இவரது பாத்திரத்தை *ஸ்மித் சேத்* என்ற இயக்குநர் தனது பிரபல பாலிவுட் திரைப்படமான *கெலின் ஹம் ஜீ ஜான் சேவில்* 2010 இல் சித்தரித்தார்.

மேற்கோள்கள்
-----------

1. ↑  "Remembering the Legendary Heroes of Chittagong". *pib.nic.in*. December 2, 2017 அன்று பார்க்கப்பட்டது.
2. ↑  Arun Chandra Guha. *Indias Struggle Quarter of Century 1921 to 1946*. **Part I**. Publications Division Ministry of Information & Broadcasting. பக். 217-. பன்னாட்டுத் தரப்புத்தக எண்:978-81-230-2274-1.. பார்த்த நாள்: December 2, 2017.
3. ↑  Subodh C. Sengupta & Anjali Basu (2002). *Sansab Bangali Charitavidhan*. **Vol. I**. Sahitya Sansad. பக். 178. பன்னாட்டுத் தரப்புத்தக எண்:81-85626-65-0.
4. ↑  Subodh C. Sengupta & Anjali Basu (2002) (in bn). *Sansab Bangali Charitavidhan*. **Vol. I**. Kolkata: Sahitya Sansad. பக். 178. பன்னாட்டுத் தரப்புத்தக எண்:81-85626-65-0.
5. ↑  P. N. Chopra. *Who's Who of Indian Martyrs*. **Vol. I**. Ministry of Education and Youth Services, Government of India. பக். 1936-. பன்னாட்டுத் தரப்புத்தக எண்:978-81-230-2180-5.
பன்னாட்டுப் போட்டிகளில் 30,000 ஓட்டங்களுக்கு மேல் எடுத்த இந்திய வீரர் சச்சின். பந்தை எதிர்கொள்ளத் தயாராக இருக்கும் காட்சி
**மட்டையாளர்** என்பது துடுப்பாட்டத்தில் மட்டைபிடிக்கும் வீரரைக் குறிக்கும். பொதுவாக ஒரு அணியின் 10 மட்டையாளர்களும் வெளியேறி விட்டால் அதன் ஆட்டம் முடிவுக்கு வரும். மட்டையாளர் என்ற சொல்லானது பாலின வேறுபாடின்றி இருபாலாரையும் குறிக்கப் பயன்படுத்தப்படுகிறது.

மட்டையாளரின் பங்கு
------------------

விளையாட்டின் போது, மட்டையாடும் அணியின் இரண்டு வீரர்கள் வீசுகளத்தில் இருப்பார்கள், ஏனைய வீரர்கள் களத்துக்கு வெளியே உள்ள அரங்கத்தின் ஓய்வறையில் இருப்பார்கள். களத்தில் இருக்கும் இரண்டு வீரர்களும் தற்போதைய மட்டையாளர்கள் எனப்படுவர். இவ்விரு வீரர்களும் வீசுகளத்தின் இரு முனைகளில் காணப்படும் இழப்புகளுக்கு முன்பு நிற்பார்கள்.

இரண்டு மட்டையாளர்களும் வெவ்வேறு பணிகளைக் கொண்டிருக்கின்றனர்:

* **மட்டையாடுபவர்-** இவர் தனக்கு அருகிலுள்ள இழப்புக்கு முன்பாக நின்று, அதனை எதிர் முனையிலிருந்து பந்து வீச்சாளர் வீசும் பந்தில் இருந்து காப்பார்.
* **காத்திருப்பவர்-** இவர் பந்து வீச்சாளரின் எல்லைக்கோட்டில் உள்ள இழப்புக்கு முன்பு காத்திருப்பார்.

மட்டையாடுபவர், பந்துவீச்சுகளில் இருந்து இழப்பைக் காப்பதோடு அதனை மறித்து களத்திற்குள் அடித்துவிட்டு காத்திருப்பவருடன் முனைகள் மாறுவதன் மூலம் ஓட்டங்கள் பெறுவார். ஒரு முறை முனைகள் மாறினால் மட்டையாடுபவருக்கு ஒரு ஓட்டம் கிடைக்கும். களத்தடுப்பில் உள்ள அணியினர் பந்தைப்பிடித்து இழப்பைத் தாக்காத வரையில் மட்டையாளர்கள் முனைகளை மாற்றி ஓட்டங்களைக் குவிக்கலாம். முனைமாற்ற எண்ணிக்கைக்கு ஈடாக மட்டையாடுபவருக்கும் அவரது அணிக்கும் ஓட்டங்கள் கிடைக்கும். வீசப்பட்ட பந்து, களத்தின் எல்லைக்கோட்டைத் தாண்டிச் சென்றால் நான்கு அல்லது ஆறு ஓட்டங்கள் வழங்கப்படும். அப்போது முனை மாற்றத்தில் மட்டையாளர் எடுத்த ஓட்டங்கள் கணக்கில் வராது. மட்டையாடுபவர் பந்தை எதிர்கொள்ளத் தயாராக உள்ளபோது காத்திருப்பவர் ஓட்டத்துக்குத் தயாரான நிலையில் இருப்பார்.

மட்டையாளரின் திறமைகள்
---------------------

சிறந்த மட்டையாளரிடமிருந்து எதிபார்க்கப்படும் திறமைகள் போட்டியின் வகையையும் சூழ்நிலையையும் பொறுத்து வேறுபடும். பொதுவாக மட்டையாளர்கள் தேவையற்ற ஆபத்துக்களை எதிர்கொண்டு ஆட்டமிழக்காமல் கூடிய வேகத்தில் ஓட்டங்களைக் குவிக்க வேண்டப்படுவார்கள். தேர்வுப் போட்டிகளின் சில நேரங்களில் ஓட்டம் எதனையும் எடுக்காவிட்டாலும் ஆட்டமிழக்காமல் களத்தில் நின்று போட்டி நேரம் முடிவடையும் வரையில் மெதுவாக ஆட வேண்டப்படுவார்கள். ஓட்ட சராசரி மற்றும் ஓட்ட வேகம் என்பன மட்டையாளர் ஒருவரின் திறமையை அளவிடும் முறைகளாக பயன்படுத்தப்படுகிறது.

சான்றுகள்
---------

1. ↑  "Records / Combined Test, ODI and T20I records / Batting records; Most runs in career". ESPNcricinfo. 17 November 2013. 17 November 2013 அன்று பார்க்கப்பட்டது.
**செலினியம்** என்பது பல இயங்குதளங்களில் இயங்கக்கூடிய மென்பொருள் கட்டமைப்பாகும். இது வலைச் செயலிகளை சோதிப்பதற்கு உதவும். இதை ஜாவா, சி சார்ப், பெர்ள், பி.எச்.பி, பைத்தான், ரூபி உள்ளிட்ட நிரலாக்க மொழிகளின் மூலம் இயக்க முடியும். இந்தக் கட்டமைப்பிற்கு ஏற்றவாறு சோதனை நிரல்களை எழுதி, வலைச் செயலிகளின் செயல்பாட்டை சோதிக்கலாம். இந்த சோதனை நிரல்களை பெரும்பாலான உலாவிகளில் இயக்க முடியும். இது திறந்த மூல மென்பொருள் என்பது குறிப்பிடக்கத்தக்கது. இலவசமாக பதிவிறக்கிக் கொள்ளலாம். அப்பாச்சி அனுமதியின் 2.0 பதிப்பில் வெளியிடப்பட்டுள்ளது. இதற்கான செருகல்கள் எக்லிப்ஸ் உள்ளிட்ட மென்பொருட்களில் கிடைக்கின்றன.

பாகங்கள்
--------

* செலினியம் ஐ.டி.ஈ: சோதனை நிரல்களை உருவாக்கி, திருத்தி, மேம்படுத்துவதற்கான வசதிகளைக் கொண்டது.
* செலினியம் வெப்டிரைவர் : சோதனை நிரல்களை உலாவிகளில் செயல்படுத்துவதற்கு உதவும். ஒவ்வொரு உலாவிக்கும் தனித்தனி வெப்டிரைவர் உள்ளது. அதில் உலாவியை இயக்குவதற்கான கட்டளைகள் இருக்கும்.

செயல்பாடு
---------

சோதனை நிரல்களை மேற்குறிப்பிட்ட நிரலாக்க மொழிகளில் எழுதி, வலைச் செயலிகளை சோதிக்க முடியும். எடுத்துக்காட்டாக, வலைப் பக்கத்தில் உள்ள விண்ணப்பப் படிவத்தில் தானியக்கமாக வெவ்வேறு தகவல்களை எழுதி பக்கத்தை சேமிக்கும்படி செய்ய முடியும். இதன் மூலம் வலைப் பக்கத்தின் திறனையும், அதில் உள்ள குறைகளையும் கண்டறிய முடியும்.

சான்றுகள்
---------

1. ↑  "Selenium Commands – "Selenese"". Selenium Documentation. September 9, 2011 அன்று பார்க்கப்பட்டது.

இணைப்புகள்
----------

* அதிகாரப்பூர்வ இணையதளம்
ஆத்திசூடி வெண்பா முகப்புஆத்திசூடி வெண்பா முகப்பு
**ஆத்திசூடி வெண்பா**   என்னும் நூல் ஆத்திசூடி நூலின் பெருமையை உணர்ந்து அதனைச் சிறப்பித்துப் பாடும் நூல்கள் பலவற்றுள் ஒன்று. தொண்டை நாட்டில் பாகை என்னும் ஊரில் கணபதி என்பவரின் மகன் ‘**புன்னைவன நாதன்**’ ஒரு வள்ளல். இவனைப் போற்றிப் பாடப்பட்ட நூல் இது. 

இதில் உள்ள 110 வெண்பாக்களில் தொடக்கத்தில் உள்ள காப்பு வெண்பா, இறுதியில் உள்ள ‘வாழி வெண்பா’, சாத்துக்கவி வெண்பா ஆகிய மூன்றும் நீங்கலாக 107 வெண்பாக்களிலும் ஓர் ஆத்திசூடிப் பாடலும், அதனோடு தொடர்புள்ள கதையோ, செய்தியோ உள்ளன. 

நூலை இயற்றியவர் இராமபாரதி. சென்னையில் அக்காலத்தில் இருந்த கல்விச்சங்கத்தின் புலவர் புதுவை இராசகோபால முதலியார் என்றும், அவர் இந்த நூலை முதலில் அச்சில் பதிப்பித்தார் என்றும், அந்தப் பதிப்புப் பிரதியில் உள்ளபடி மதுரைப் புதுமண்டபம் புத்தகக் கடை வி. என். இராகவக்கோனார் என்பவர் சென்னையிலிருந்த கோ. செல்லப்ப முதலியாரது ‘சீவகாருண்ய விலாசம்’ என்னும் அச்சகத்தில் 1905 ஆம் ஆண்டு பதிப்பிக்கப்பட்டது என்றும் அந்த நூலின் முகப்பு தெரிவிக்கிறது. 

வெண்பாவின் இறுதியில் ஓர் ஆத்திசூடி இருக்கும். முந்தைய அடிகளில் அந்த ஆத்திசூடிப் பாடலுக்குத் தொடர்புள்ள கதைச்செய்தி புன்னைவன நாதன் பெயரோடு கூறப்பட்டிருக்கும்.

எடுத்துக்காட்டு
---------------

நித்தியத்தைக் கேட்கப்போய் நித்திரையென் றேகுளறிப்  

புத்தியற்ற கும்பகர்ணன் பொன்றினன்பார் – மத்தமத  

குன்றம்போல் புன்னைவனக் கொற்றவா, வாகைமன்னா  

என்றும்**சொற் சோர்வு படேல்**.

* ஆத்திசூடி நூலின் காலம் 12ஆம் நூற்றாண்டு. இந்த வெண்பா நூலின் காலம் பிற்பட்டது.

மேற்கோள்
--------

1. ↑  மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, பாகம் 1, 2005
2. ↑  இராமபாரதி, ஆத்திசூடி வெண்பா, வி. என். இராகவக் கோனார் பதிப்பு, 1905
**எட்வர்டு விட்டன்** (Edward Witten) (பிறப்பு:ஆகத்து 26, 1951) ஒரு அமெரிக்க கணிதவியலாளரும் கோட்பாட்டு இயற்பியலாளரும் ஆவார். இவர் பிரின்ஸ்டன், நியூ ஜெர்சியில் உள்ள இன்ஸ்டிட்யூட் ஆஃப் அட்வான்சுடு ஸ்டடீஸ் நிறுவனத்தில் இயற்கை அறிவியல் பள்ளியில் தகைமைப் பேராசிரியர் ஆவார். இவர் சரக் கோட்பாடு, குவாண்டம் ஈர்ப்பியல், மீச்சமச்சீர்மை குவாண்டம் புலக்கோட்பாடுகள் மற்றும் இதர கணிதவியல் இயற்பியல் பகுதிகளில் ஆய்வாளரும் ஆவார். மேலும், விட்டனின் பணிகள் தனியான கணிதத்திலும் குறிப்பிடத்தக்க தாக்கத்தை ஏற்படுத்தியுள்ளன. 1990 ஆம் ஆண்டில் இவர் பன்னாட்டு கணித ஒன்றியத்தால் பீல்ட்ஸ் பதக்கம் வழங்கப்பட்ட முதல் இயற்பியலாளரானார். 1981 ஆம் ஆண்டில் பொதுச் சார்புக் கோட்பாட்டில் நேர்மின் ஆற்றல் கோட்பாட்டின் நிரூபணம் குறித்த இவரது பணிக்காக இந்த விருது இவருக்கு வழங்கப்பட்டது. இவர் எம்-கோட்பாட்டின் நடைமுறை நிறுவனராகவும் கருதப்படுகிறார்.

மேற்கோள்கள்
-----------



1. ↑  "Edward Witten". *Institute for Advanced Study*. Jul 14, 2022 அன்று பார்க்கப்பட்டது.
2. ↑  (1990) "On the Work of Edward Witten". *{{{booktitle}}}*, 31–35. "காப்பகப்படுத்தப்பட்ட நகல்" (PDF). 2017-03-01 அன்று மூலம் (PDF) பரணிடப்பட்டது. 2022-07-30 அன்று பார்க்கப்பட்டது.
3. ↑  Michael Atiyah. "On the Work of Edward Witten" (PDF). *Mathunion.org*. March 1, 2017 அன்று மூலம் (PDF) பரணிடப்பட்டது. March 31, 2017 அன்று பார்க்கப்பட்டது.
4. ↑  Duff 1998, p. 65
**சந்தர் கந்த குப்தா** (*Chander Kanta Gupta*) (8 அக்டோபர் 1938 – 27 மார்ச் 2016) கனடாவின் மனிடோபா பல்கலைக் கழகத்தின் கணிதப் பேராசிரியராவாா். இயற்கணிதம் மற்றும் குலங்கள் ஆகிய கணிதப் பிாிவுகளில் இவரது ஆராய்ச்சி பாராட்டத்தக்கது. இவரது ஆராய்ச்சியின் பெரும்பகுதி, பல்வேறு வகையான குழுக்களில் ஆட்டோமார்பிசம் பற்றியதாகும்.

குப்தா, ஜம்மு மற்றும் காஷ்மீர் பல்கலைக்கழகத்தில் இளங்கலை பட்டம் பெற்றார், அலிகார் முஸ்லீம் பல்கலைக்கழகத்தில் ஒரு முதுகலைப் பட்டம் பெற்றாா். ஆஸ்திரேலிய தேசிய பல்கலைக்கழகத்திலிருந்து மற்றொரு முதுகலைப் பட்டம் பெற்றாா். மேலும் 1967இல் மைக்கேல் ஃப்ரெட்ரிக் நியூமன் என்பவாின் மேற்பார்வையில் அதே பல்கலைக்கழகத்தில் முனைவர் பட்டம் பெற்றாா். இவர் 1991 இல் கனடாவின் அரச கழகத்திற்குத் தேர்ந்தெடுக்கப்பட்டார். 2000 ஆம் ஆண்டில் கனடிய கணிதவியல் சங்கத்தின் கிரீகர்-நெல்சன் பரிசு வழங்கப்பட்டது.

சொந்த வாழ்க்கை
--------------

இவரது கணவர், நரேன் குப்தாவும் (1936-2008) ஆஸ்திரேலிய தேசிய பல்கலைக்கழகத்தின் முன்னாள் மாணவர், மற்றும் புகழ் பெற்ற மனிடோபா பல்கலைக்கழகத்தில் கணித பேராசிரியர் ஆவாா்.

குறிப்புகள்
-----------

1. ↑  "Chander Gupta Obituary - Thomson In the Park Funeral Home and Cem - Winnipeg MB". *obits.dignitymemorial.com*. 18 August 2017 அன்று பார்க்கப்பட்டது.
2. ↑  "Chander Gupta Obituary - Winnipeg, Manitoba". *Legacy.com*. 28 March 2016. 18 August 2017 அன்று பார்க்கப்பட்டது.
3. ↑  Distinguished Professors of the Faculty of Science பரணிடப்பட்டது 2016-08-13 at the வந்தவழி இயந்திரம், Univ. of Manitoba, retrieved 2015-06-09.
4. ↑  Distinguished Professors of the Faculty of Science பரணிடப்பட்டது 13 ஆகத்து 2016 at the வந்தவழி இயந்திரம், Univ. of Manitoba, retrieved 2015-06-09.
5. 1 2  6th Krieger–Nelson Prize Lecture Citation, Canadian Mathematical Society, retrieved 2015-06-09.
6. ↑  கணித மரபியல் திட்டத்தில் கந்த குப்தா
7. ↑  Obituary of Narain Gupta, *Winnipeg Free Press*, 14 April 2008, retrieved 2015-06-09.

|  |  |
| --- | --- |
| ஆளுமைக் கட்டுப்பாடு: கல்விசார் இதை விக்கித்தரவில் தொகுக்கவும் | 
* MathSciNet
* Mathematics Genealogy Project
* zbMATH

 |
**ஜிமி ஹென்றிக்ஸ்** (Jimi Hendrix) எனப்படும் **ஜேம்ஸ் மார்ஷல் ஹென்றிக்ஸ்** (James Marshall Hendrix, நவம்பர் 27, 1942 – செப்டெம்பர் 18, 1970) ஒரு அமெரிக்க கிட்டார் கலைஞரும், பாடகரும், பாடலாசிரியரும் ஆவார். இவரது கிட்டார் வாசிப்பு ராக் இசையில் பெரும் தாக்கத்தை ஏற்படுத்துயது. ஐரோப்பாவில் இவ்ருக்குக் கிடைத்த தொடக்க வெற்றிகளுக்குப் பின்னர் 1967 ஆம் ஆண்டில் மான்டரி பாப் விழாவில் இடம்பெற்ற இவரது நிகழ்ச்சியைத் தொடர்ந்து இவர் அமெரிக்காவிலும் பெரும் புகழ் பெற்றார். 1969 இன் வூட்ஸ்டாக் விழாவிலும் (Woodstock Festival) இவருக்கு முக்கிய இடம் கிடைத்தது.

ஹென்றிக்ஸ், உருத்திரிபுப் பெருக்கியுடனான (overdriven amplifiers) கிட்டார் பின்னூட்ட (guitar feedback) நுட்பத்தை மேம்படுத்துவதற்கு உதவினார். இவர் புளூஸ் இசைக் கலைஞர்களான பி. பி. கிங், மடி வாட்டர்ஸ், ஹவ்லின் வூல்ஃப், ஆல்பர்ட் கிங், எல்மோர் ஜேம்ஸ் ஆகியோரிதும், ரிதம் அண்ட் புளூஸ் இசையினதும், சோல் கிட்டார் கலைஞர்களான கர்ட்டிஸ் மேஃபீல்ட், ஸ்டீவ் குரொப்பர் ஆகியோரினதும், ஓரளவு நவீன ஜாஸ் இசையினதும் செல்வாக்குக்கு உட்பட்டிருந்தார். கார்லோஸ் சன்டானா, ஹென்றிக்சின் இசையில் தாயக அமெரிக்கப் பாரம்பரியத்தின் தாக்கம் இருக்கக்கூடும் எனக் கருதினார்.